ലിംഗ നീതി: അധ്യാപക പരിശീലന പുസ്തകത്തില് അപാകതയെന്ന് ആക്ഷേപം ന്യൂഡല്ഹി: എന്.സി.ഇ.ആര്.ടിയുടെ ലിംഗ നീതി ഉറപ്പാക്കുന്ന അധ്യാപക പരിശീലന ലഘുപുസ്തകം, ഭിന്ന ജൈവിക ആവശ്യമുള്ള കുട്ടികളുടെ അവകാശങ്ങള് ഹനിക്കാനിടയുണ്ടെന്ന് പരാതി. ലഘുപുസ്തകം കുട്ടികള്ക്കായി നിര്ദേശിക്കുന്ന ലിംഗ തുല്യത അടിസ്ഥാന സൗകര്യങ്ങള്, ഇത്തരം കുട്ടികളുടെ യാഥാര്ഥ്യങ്ങള് കാണാത്തതും അടിസ്ഥാന ആവശ്യങ്ങളുമായി േയാജിക്കുന്നതല്ലെന്നും ചൂണ്ടിക്കാണിച്ച് ദേശീയ ബാലാവകാശ സംരക്ഷണ കമീഷന് എന്.സി.പി.സി.ആര് ആണ് രംഗത്തുവന്നത്. ഇത്തരം അപര്യാപ്തതകള് പരിഹരിക്കണമെന്നും എന്.സി.പി.സി.ആര് ആവശ്യപ്പെട്ടിട്ടുണ്ട്.ഭിന്നലിംഗ സവിശേഷതകളെയും എല്.ജി.ബി.ടി ക്യൂ സമൂഹത്തിെന്റ ആവശ്യങ്ങളെയും ഉള്ക്കൊള്ളുംവിധം അധ്യാപകരെ ബോധവത്കരിക്കുക എന്നതാണ് പുതിയ ലഘുപുസ്തകത്തിെന്റ ലക്ഷ്യം. ഭിന്നലിംഗക്കാരെയും ലിംഗഭേദം നിര്ണയിച്ചിട്ടില്ലാത്തവരെയുമെല്ലാം ഉള്ക്കൊള്ളുംവിധം സ്കൂള് സംവിധാനവും മറ്റും സജ്ജമാക്കുകയാണ് ഇതിലൂടെ വിഭാവനം ചെയ്യുന്നത്. എല്ലാ വിഭാഗങ്ങള്ക്കുമായുള്ള ശുചിമുറികള്, യൂനിഫോം, വിവിധ പഠനേതര പ്രവര്ത്തനങ്ങളില് ലിംഗാടിസ്ഥാനത്തിലുള്ള വേര്തിരിക്കല് അവസാനിപ്പിക്കല് തുടങ്ങി വിവിധ പദ്ധതികള് ഇതില് മുന്നോട്ടുവെക്കുന്നുണ്ട്. എന്നാല്, ലഘുപുസ്തകത്തിലെ ഒരു അധ്യായം സംബന്ധിച്ച് തങ്ങള്ക്ക് പരാതി ലഭിച്ചുവെന്നാണ് എന്.സി.പി.സി.ആര്, എന്.സി.ഇ.ആര്.ടിയെ അറിയിച്ചിരിക്കുന്നത്. ലഘുപുസ്തകം വിഭാവനം ചെയ്യുന്ന ലിംഗ നിഷ്പക്ഷ അടിസ്ഥാന സൗകര്യങ്ങള് ലിംഗയാഥാര്ഥ്യങ്ങളും അടിസ്ഥാന ആവശ്യങ്ങളും മനസ്സിലാക്കിയുള്ളതല്ല എന്നും എന്.സി.പി.സി.ആര് ചൂണ്ടിക്കാട്ടുന്നു.